MARTTI JA MIRJAGA
Tere tulemast saatesse, sina, kes sa oled Eestis, Iisraelis, Soomes
või ükskõik kus maailmas, sest igal pool leidub vaatajaid.
Oleme siin TV7 Taevas-stuudio kohvikus jälle ja vestleme kanali
toimetaja Martti Ojaresega, mis kuulub kanali tegevusse praegu ja
millise visiooniga liigume aastalõpu poole.
Kasutan võimalust tänada sind, kes sa oled olnud kaasas
evangeeliumi levitamisel selle kanali kaudu. Oled andnud oma
ajast ja varadest, palvetanud meie eest, jaganud ajakirju, vastanud
palvetelefonile, aidanud mitmel viisil. Tahame südamest tänada ja
palvetada sinu eest, et Issand võiks tasuda mitmekordselt selle eest,
et oled aidanud külvamisega. Usume, et meie saak on suur.
Meie kanali tegevus põhineb sellele, et meil on toetajaid Ristin Tuki Ry-s
ja Eestis on ka oma ühing, mille kaudu on võimalik toetada kanali
tegevust ja saadete tootmist. Olgu see ükskõik milline summa,
sulle endale sobiv, kõik see on Jumala töösse külvatud.
Kui meil oleks miljon vaatajat ja kõik annaksid ühe euro, siis
saaksime väga hästi hakkama. Aga kõik need saated, mida saad
vaadata oma kodu televiisorist, on toodetud vaatajate vabatahtlike
annetuste abil. Eestpalve on muidugi esikohal.
Edasi räägib Martti, milline näeb välja meie majandus praegu?
Tihti, nagu ka praegu, saan öelda, et Issand on aidanud meid siiamaani.
Jälgides seda majandust iga päev ja iga kuu, huvitav on see, et kuigi
tootmiskulud on suurenenud, on ka annetustest saadud varad
kasvanud. Võin öelda, et terve aasta saldo on olnud püsiv.
Eelmises saates rääkisin Jumala imest, mis laekub varsti meie kontole.
Selle saame tuleviku jaoks kõrvale panna. Saame vaid tänada Jumalat
et Ta on hoolitsenud meie majanduse eest ja teinud kasvu võimalikuks.
Mõeldes televisioonile, mis on peaegu igas kodus ja televisioonile,
mida on võimalik vaadata interneti kaudu, selle nähtavus on laienenud
tohutult. Kui selle kaudu ei viidaks edasi evangeeliumit, siis mis võiks
olla veel parem leiutis, mille Jumal on inimestele andnud?
Mõtlen täpselt samamoodi. Tänapäeval tuleb evangeeliumit kuulutada just
nimelt meedia kaudu. Televisioon on muidugi kõige väelisem
vahend, sest selle läbi näeme pilti ja kuuleme häält.
Inimestel on ainult vaja tulla Sõna juurde ja see on tehtud
väga lihtsaks, tuleb kõigest lülitada televisioon sisse.
Oleme saanud palju tagasisidet. Kanalit vaadatakse ja selle kaudu
saab igaüks läbi erinevate jutlustajate just seda, mida
tal on vaja. Osade jaoks on see lohutav sõnum, teistele
tervenemine, seda on ka juhtunud palve ajal kanali kaudu.
Meie saame tagasisidet kui TV7, aga ka meie jutlustajad saavad tagasisidet
otse inimeste käest. Olen rääkinud mõndadega, kes on saanud
palvesoove ja ka teavet, kui palju erinevate taustate ja
ühiskonnaklassidest inimesed vaatavad kanalit.
Meil on nii lai valik, et kõik leiavad omale õige õpetuse.
Valik on mitmekesine ja tagasiside on väga hea.
Jah, eestpalved on kandnud meid kogu selle 7 aastat. On nii meeldiv
kohata neid vaatajaid ja sõpru,
kes saadavad meile kaarte ja tagasisidet. Kui kohtad neid
inimesi, nad on kui vanad tuttavad, kuigi näeme esmakordselt.
Nädal aega tagasi tulime Jeruusa- lemmast tööreisilt ja kohtusime seal
TV7-reisgrupiga, kes olid tulnud Jeruusalemma ka külastama
meie stuudiot. Veetsime õhtu koos nendega ja käisime järgmisel päeval
armulaual Jeesuse haua juures. See armastus, mida saime kogeda
kui nad palvetasid meie eest, kallistasime, rääkisime elust,
palvetasime omakorda nende eest. Jumala laste kohtamine ja see
armastus puudutas mind meeletult.
Jah, usun, et tänapäeva armastus, mille allikaks on Jumala Sõna,
see on ehtne Agape armastus, mis särab, ei otsi omakasu ja on
valmis jagama ning aitama.
Ja allikas on Jumal. Kallis Isa, kes armastab meid on meie
armastuse allikas. Me saame ka öelda oma taevasele Isale, et
armastame Teda.
Jah.
See on nii suur eesõigus, olla Jumala laps.
Vaatame läbi mõne laekunud tagasiside, siis saame jagada
seda ka vaatajatega. Kas loeksid ette selle ja vastaksid sellele.
Aitäh teile paljude heade saadete eest. Meil pole kaablit ja sellepärast
vaatame kanalit internetis 1MB kiiruse ühendusega, mis peatub
vahete vahel ja on raske jälgida. Laen saated alla arvutisse,
siis saame vaadata ilma pausideta. Minu küsimus on, miks subtiitrid
ei tule kaasa alla laadimisel, kui on inglisekeelne saade?
Oleme ka märganud seda probleemi ja otsime lahendust sellele. Usun, et
leiame selle mõne kuu jooksul.
Tehnilisest poolest rääkides, aina uuesti küsitakse, kuidas on võimalik
näha kanalit antenniga kodudes Soomes?
Uudiste lehes oleme sellest rääkinud ja internetis on ka selle
kohta infot. Nüüd on olemas selliseid internetilahendusi: Maxisat, Elisa
ja Sonera. Nende andmed on olemas internetis ja uudiste lehes. Kanali
nähtavus sõltub elukohast ja sellepärast on vaja kontakteeruda
teenusepakkujaga ning küsida. Tasub jälgida ka edaspidi,
mida meie räägime ja teenusepakujad reklaamivad. Kuulsin hiljuti, et
Rautalammil pakkus Sonera üpris soodsalt kanalipaketti, kus oli
sees ka TV7. Usun siiralt, et kahe aasta jooksul on see IPTV-lahendus
jõudnud nii kaugele, et kõikjal on võimalik näha meie kanalit.
See saab olema abiks neile vaatajatele, kellel pole
veel televisiooni kodus.
Küsin veel, mis on IPTV-lahendus?
See on internetilahendus, mida telefonioperaatorid müüvad,
interneti kaudu tulev televisioon. Selleks ei ole vaja
eraldi arvutit, vaid lihtsalt internet, mille kaudu tulevad kanalid.
Muud moodi ma ei oska seletada.
Eestis on meie kanal nähtav Elionil ja Starmanil.
Ja saab vaadata ka internetis, kahe erineva kiirusega nagu Soomes.
Usun, et ka Eestis on internetivõrk juba päris lai ning enamus eestlasi
saab vaadata kanalit.
Jeruusalemmas on TV7 toimetuses Maxisat-digiboks ja selle kaudu
nad näevad saateid.
Jah, Maxisat nõuab 2MB kiirust ja see töötab kõikjal maailmas.
Nad ei tohi seda reklaamida kuskil mujal, kui Soomes, aga kui see viia
välismaale, töötab see samahästi kui siin.
See maailm on imeline.
Katri, meie toimetaja ja operaator rääkis, et ühel Araabia telefirmal
on oma valikus TV7 kanal.
See oli meile üllatus. Nad on ilmselt püüdnud selle signaali interneti
kaudu ja lisanud selle oma satelliidivõrku. See on imeline.
Eile lugesin internetist, et üks Taani operaator tahab meie
saatekava, et seda näidata lehtedes ja ajakirjades.
Jumal avab neid uksi kiiremini, kui jõuame mõeldagi.
Jah, kui keegi juhtub vaatama seda saadet, kes oleks võimeline
tõlkima meie soomekeelseid saateid inglise keelde, võid võtta
julgelt ühendust meiega. Vajaksime neid inimesi, kes suudaksid
tõlkida saateid soome keelest inglise keelde, et inimesed
igal pool saaksid saateid vaadata.
Et me saaksime viia seda rõõmusõnumit kõikjale maailma.
Ütlen veel, et Tampere Aamulehti's on jälle meie saatekava.
Täname neid, kes kontakteerusid lehe toimetusega ning ka Aamulehti
toimetust ja peatoimetajat.
Neil toimus lehe uuendamine ja nad ei arvanud, et meie kanali
vaatajaid on niivõrd palju. Nähes, et see on kõigile kasuks, panid
nad saatekava lehte tagasi.
Arvestavad lehe lugejate soovide ja vajadustega.
Jah, nüüd nad teavad, et seda kanalit vaadatakse palju.
See on ka meile kristlastele julgustuseks oma asja ajada.
Me ei pea lihtsalt leppima sellega, et meilt võetakse midagi ära, vaid
saame palvetades ja üheskoos minna asja lahendama.
On ka võimalik, et kui mõne piirkonna lehes ei ole meie
saatekava, kui inimesed võtavad kokku ja lähevad koos nõudma,
siis ajalehe toimetus võtab seda soovi tõsiselt.
Iisraelis on sedasi juhtunud. Nad kogusid hulga inimesi ja läksid
rääkima toimetusega ning nende soov läks läbi.
Kristlaseid ja ka meie kanali vaatajaid on aina rohkem ning
igasuguse teabe levitamisel vajatakse ka rohkem vaatajate abi.
Samamoodi ka Eestis.
Jah, kui inimesed liiguvad koos, on võimalik saata korda palju asju.
Üks küsimus meie vaatajalt: "Kas oleks võimalik jätta ära
taustamuusika jutlustajate saadetest? See häirib neid,
kellel on kuulmisaparaadid. Aitäh TV7 eest ja õnnistusi teile!"
Me oleme juba rääkinud sellest meeskonnaga ja ka saadete
tegijatega, et nad võiksid keerata taustamuusikat vaiksemaks,
kui seda pole võimalik ära jätta. Muusika peaks olema nii vaikselt,
et see ei segaks kuulamist. -"Vaatasime "Mökkiseurat
Pielaveden Kirkkosaaresta" saadet ja see oli teema ja teostuse poolest
100% õnnestunud! Suured tänud Juhani Vaarnale ja tema
naisele ning kõigile teile." See Vaarna abielupaar, kes tulevad
Taist siia Soome suviti, on hakanud tegema sellist saadet. Saadame
tervitusi ka omalt poolt, kui nad juhtuvad vaatama seal
kaugel kodumaast. Oli tore vaadata neid pilte, kuulata muusikat ja
häid jutluseid. Siin küsitakse ka, miks arhiivist ei leidu David Pawsonit.
Vastus on, et oleme teinud nendest õpetustest DVD, kuna ta on niivõrd
populaarne ja et me saaksime hakkama oma majandusega,
arvan, et need, kellel on soovi on võimelised maksma selle DVD
hinna nende õpetuste eest. Ma ei tea, kui kaua see saab nii olema,
aga hetkel on lood sedasi.
Otsin siin ühte aadressit. Meie sõbrad Eestis ja Soomes, kes
soovivad võtta osa Eesti töö 1. sünnipäeva peost, see
toimub Tallinna Nelipühi koguduse ruumides laupäeval
20.11 kell 16.00. Kui Issand soosib, oleme ka Marttiga seal peol.
Tere tulemast!
Nüüd veel natuke teistest teemadest. Mul on siin hunnik raamatuid. Neid
reklaamitakse meie kanalil ja tahan meelde tuletada, et need on
aasta lõpuni 10 eurot/raamat. Väga head jõulukingitused,
tasub tellida. Meil on mitmekesine valik, kõigile peaks leiduma midagi.
"Juurelle ristin" sisaldab tema saadetest võetud muusikapalasid:
17 Tynjälä tõlgitud kristlikku laulu. Väga tore kingitus endale või teistele.
Tahtsid veel öelda midagi sellest praegusest ajast.
Tahaksin pisut rääkida sellest, mis on kajastunud palju meedias.
Algul seostus see vaid kirikuga, nüüd on levinud pisut laiemale alale.
Tahan tuletada meelde, mis ajas me elame ja kellele peame lootma.
Tänase hommiku "Helsingin Sanomat" ajalehes oli väike arvamuslugu.
Loen ette: "Olen kolme viimase nädala jooksul võtnud osa erinevate
koguduste Jumalateenistustest või kuulanud neid raadiost.
Kõik jutlused, mida olen kuulnud, on kommenteerinud viimaste
nädalate kirikute vahelist vestlust ja ühte teatud telesaadet.
Mul on üks soov üle kõige, mis tõuseb igatsusest: "Millal saan
kuulda kirikus vaid armulist evangeeliumit ja Jumala lihtsat
Sõna minu hinge kosutuseks? Aitab sellest vaidlemisest ühe teema ümber.
Kui keegi peab seda tingimata arutlema, siis tehku seda
kirikust väljaspool." See andis mulle palju mõtlemiseainet.
Mis on see leib, mida me otsime? See on Jumala Sõna. Sellest on räägitud
palju viimasel ajal: Kas Piibel on tõsi või on see lihtsalt
alus, mida saab tõlgendada väga erinevalt? Teadmised armastuse
kohta on ka muutunud ja erinevad sellest, mida Jumal
ütleb armastuse kohta. Oleme jõudnud punkti, kus me teame oma
arvates rohkem kui Looja. Piiblis tuuakse tihti välja Jumala Sõna
tähtsus. See tuuakse välja sadu kordi. Võtsin siia vaid mõned.
Jh 14:23 "Jeesus vastas talle: "Kui keegi armastab mind, küll ta peab
minu sõna, ja minu Isa armastab teda ja me tuleme ja teeme eluaseme
tema juurde. Kes mind ei armasta, ei pea mu sõnu. Ja sõna, mida te
kuulete, ei ole minu, vaid Isa sõna, kes minu on saatnud."
Kõik mida Jeesus rääkis, Ta sai Isa käest. See Sõna on
muutumatu. Sõltumata sellest, mida teised mõtlevad, mida teadlased
räägivad ning mida inimtarkus toodab, Jumala Sõna püsib.
Jh 3:17-21 ütleb: "Jumal ei ole ju läkitanud oma Poega maailma,
et ta kohut mõistaks maailma üle, vaid et maailm tema läbi päästetaks.
Kes temasse usub, selle üle ei mõisteta kohut, ja kes ei usu,selle
üle on kohus juba mõistetud, sest ta ei ole uskunud Jumala
ainusündinud Poja nimesse. Ent kohus on see, et valgus
on tulnud maailma, aga inimesed on armastanud pimedust
enam kui valgust, sest nende teod on kurjad. Igaüks, kes teeb halba, vihkab
valgust ega tule valguse juurde, et ta tegusid ei paljastataks.
Aga kes teeb tõtt, see tuleb valguse juurde, et ta teod saaksid
avalikuks, sest need on tehtud Jumalas."
Siin on meie jaoks väga tõsiseid asju, kui me ei käi Jumala Sõnas,
ühel päeval tulevad kõik meie teod avalikuks.
Siis tekib olukord, et kui me ei ole andnud oma elu Jeesusele, ei ole
lasnud Tema verel pesta meid puhtaks, siis me oleme süüdi, kõik me oleme
teinud pattu ja vajame Jumala kirkust. Ilma Jeesuse vereta
me ei saa neist lahti. Ükski arst ei saa meid patust vabaks
teha. Ainult Jeesuse veri peseb meid puhtaks. See on tähtis, kui
teeme otsuseid ühiskonnas, kirikus, valitsuses või oma elus. Jumal
annab meile valikuvabaduse, aga me teame, et need valikud
määravad, kus meie vaim veedab igaviku. Kui me lahkume siit ilmast,
ei saa enam midagi muuta. Loeb vaid see, kas meil on Jeesus
südames, kas me tundsime teda enne surma. See on tõsine asi.
Ma palun, et vaatajad palvetaksid meie riigi eest, nende eest, kes
teevad otsuseid, et nad mõistaksid, kui tähtis on püsida Jumala Sõnas.
Püsida tões ja armastuses, see on nii tähtis meie kõigi jaoks.
Loen veel Joosua 1:8. "Ärgu lahkugu see Seaduse raamat
sinu suust, vaid mõtle sellele päeval ja öösel, et sa
peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!"
Jumal on andnud meile palju lootust. Aga kõige tähtsam on see, et kui
me vananeme, me teame, kuhu oleme teel. See on meie ühine palvesoov.
Kui meie vaatajad hakkavad palvetama, see paneb Jumala käe liikuma,
muutused tulevad, sest see sõda käib vaimumaailmas. Aamen.
Aamen.
Tõlge: Sanna Pitko